**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 77/03.11.2020**

**privind aprobarea scenariilor de funcţionare pentru unele clase/unităţi de învăţământ din judeţul Dâmboviţa**

Având în vedere:

- prevederile H.G. nr. 856/14.10.2020 privind prelungirea stării de alertă pe teritoriul României începând cu data de 15 octombrie 2020, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19;

- prevederile art. 16 din Ordinul comun al Ministerului Educa**ţ**iei şi Cercetării şi al Ministerului Sănătăţii nr. 5.487/1.494 din 31 august 2020 pentru aprobarea măsurilor de organizare a activităţii în cadrul unităţilor de învăţământ în condiţii de siguranţă epidemiologică pentru prevenirea îmbolnăvirilor cu virusul SARS-CoV-2;

- avizul nr. 10.848/03.11.2020 al Inspectoratului Şcolar Judeţean Dâmboviţa emis în baza hotărârilor consiliilor de administraţie ale unităţilor de învăţământ din judeţul Dâmboviţa şi înregistrat la Instituţia Prefectului - judeţul Dâmboviţa sub nr. 11.397/03.11.2020;

 - avizul nr. 25.422/03.11.2020 al Direcţiei de Sănătate Publică Dâmboviţa şi înregistrat la Instituţia Prefectului-judeţul Dâmboviţa sub nr. 11.399/03.11.2020;

- Hotărârea C.J.S.U. nr. 75/02.11.2020 privind aprobarea scenariilor de funcţionare pentru unităţile de învăţământ/clase din judeţul Dâmboviţa.

În considerarea aprobării tacite a proiectului de hotărâre nr. 77, comunicat spre analiză şi dezbatere Comitetului Judeţean pentru Situaţii de Urgenţă la data de 03 noiembrie 2020,

În temeiul art. 10 dinRegulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art. 1.** Până la data 11.11.2020, inclusiv, Colegiul Naţional „Ion Luca Caragiale” Moreni va funcţiona **în scenariul 3.**

**Art. 2.** Până la data de 12.11.2020, inclusiv, clasele a V-a C, a VI-a C, a VII-a A, VII-a C şi a VIII-a A din cadrul Şcolii Gimnaziale Româneşti, Potlogi vor funcţiona **în scenariul 3.**

**Art. 3.** Până la data de 14.11.2020, inclusiv, grupa mare B din cadrul Şcolii Gimnaziale Potlogi - structura Grădiniţa cu Program Normal „Univers” Potlogi va funcţiona **în scenariul 3.**

**Art. 4.** Până la data de 12.11.2020, inclusiv, clasele a V-a A grupa 1, a V-a B grupa 1, a VI-a A grupa 1, a VI-a B grupa 1, a VII-a grupa 1 şi a VIII-a din cadrul Şcolii Gimnaziale Corbii Mari vor funcţiona **în scenariul 3.**

**Art. 5.** Începând cu data de 04.11.2020 unităţile de învăţământ de pe raza comunei **Butimanu** îşi vor relua activitatea **în scenariul 1.**

**Art. 6.** Începând cu data de 04.11.2020 unităţile de învăţământ de pe raza comunei **Bărbuleţu** îşi vor relua activitatea **în scenariul 1.**

**Art. 7.** În situaţia în care până la datele menţionate la art. 1-4, D.S.P. Dâmboviţa nu semnalează niciun impediment, efectele prezentei hotărâri încetează şi activitatea claselor/unităţii de învăţământ menţionate mai sus va fi reluată potrivit scenariului anterior.

**Art. 8.** Hotărârea C.J.S.U. nr. 75/02.11.2020 se modifică în mod corespunzător potrivit dispoziţiilor prezentei hotărâri.

**Art. 9.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului Şcolar Judeţean Dâmboviţa, precum şi primarilor, în calitate de preşedinţi ai Comitetelor Locale pentru Situaţii de Urgenţă din următoarele unităţi administrativ-teritoriale: **Moreni, Potlogi, Corbii Mari, Butimanu, Bărbuleţu.**

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**